Johannes Høsflot Klæbo hadde skaffet Norges ankermann Emil Iversen en solid luke ut på den siste etappen, men finske Iivo Niskanen kom stadig nærmere, og i den siste bakken ned mot stadion var Iversen tatt igjen. I et uoppmerksomt øyeblikk skiftet Iversen spor og ble påkjørt av Niskanen, hvorpå begge gikk i bakken, Iversen med brukket stav. Dette åpnet for Sergej Ustjugov og Federico Pellegrino som lå noen sekunder lenger bak, og i spurten trakk russeren det lengste strået og tok gull foran Italia. Med brukket stav hadde Iversen ingen mulighet til å gi Niskanen kamp om bronsen.